**ОБЩИНСКИ СЪВЕТ –гр. МИЗИЯ, обл. ВРАЦА**

 **Мандат 2015-2019 г.**

**П Р О Т О К О Л**

 № 30/ 26.05.2017 г.

 Днес, 26 май 2017 г., /петък /от 17.00 часа в Зала № 107 в сградата на общинска администрация Мизия , се проведе **ТРИДЕСЕТО РЕДОВНО ЗАСЕДАНИЕ** на Общински съвет – Мизия за мандат 2015 – 2019 г., в което взеха участие 11 общински съветници , а именно: Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, , Стоянчо Величков Радойски, Страшимир Симеонов Страшимиров , Теменужка Маринова Желязкова иЦветан Василев Петров. Отсъства: Борислав Христов Тоев и Сашка Димитрова Началнишка по уважителни причини.

 На заседанието присъстваха Д-р Виолин Крушовенски - Кмет на община Мизия, г-н Нековски – Зам. кмет на община Мизия, г-жа Лехчевска – Секретар на община Мизия, г-жа Димитрова – кмет на с. Софрониево, г-жа Иванова – кметски наместник на с. Сараево, докладчици по дневния ред и специалисти от общинска администрация .

 Отсъства: г-н Шопов – кмет на с. Липница, г-н Илиевски –кмет на с. Крушовица и г-н Костадинов – Кмет на с. Войводово .

 Г-жа Костова провери кворума, обяви заседанието за легитимно да взема решения. и подложи на гласуване предварително раздадения проект на дневен ред .

 Г-н Страшимиров предложи да не се разглежда т. № 12 от дневния ред: Предстоящо изграждане на паметник на загиналите от 6- та Бдинска дивизия.

 Г-жа Костова – подложи на гласуване постъпилото предложение – глсували 11 ОбС: 1глас -за, 7 гласа – против, 3гласа – въздържали се - предложението не се приема.

 Общинският съвет единодушно реши да заседава при следния дневен ред .

 **Д Н Е В Е Н РЕД:**

 1.Приемане на Общинска стратегия за подкрепа за личностно развитие на децата и учениците в община Мизия /2017-2019г./ и „Годишен план на дейностите за подкрепа за личностно развитие на децата и учениците в Община Мизия за периода 2017-2018г.“

 Докладва: Гл.експ.”ОК” - Цв.Дамянова

2.Свикване на извънредно заседание на Общото събрание на Асоциацията по водоснабдяване и канализация на обособената територия, обслужвана от “ВиК” ООД - Враца.

 Докладва: Гл. спец. “ЕППЕЕ и Е”-А. Василева

3.Приемане отчета на бюджета на Община Мизия за 2016година.

 Докладва: Гл.спец.,,БФ“-Хр. Петрова

 4 . Удължаване срок на договор за кредит с Фонд за органите за местно самоуправление в България- „ФЛАГ” ЕАД

 5. Участие на община Мизия във фонд,,Общинска солидарност“ – целева дейност към НСОРБ и определяне размера на годишната вноска за 2017г.

 Докладва:ДД „АПИОФД”- В. Георгиева

 6. Продажба на имоти в землището на гр. Мизия и с.Сараево

 7.Изготвяне на експертна оценка за Урегулиран поземлен имот в с. Крушовица

 Докладва: ДД”УТИСХД”- Ф. Лазарова

 8. Доклад за изпълнение на Общинската стратегия за развитие на социалните услуги 2016 – 2020 в община Мизия през 2016 г.

 Докладва:Гл.експ.,,ЗСД“-М. Мариновска

 9.Приемане на отчет за работата на План за действие на община Мизия в изпълнение на областна стратегия за интегриране на българските граждани от ромски произход и други граждани в уязвимо социално положение, живеещи в сходна на ромите ситуация през 2016 година.

 10.Приемане актуализация на План за действие на община Мизия в изпълнение на областна стратегия за интегриране на българските граждани от ромски произход и други граждани в уязвимо социално положение, живеещи в сходна на ромите ситуация с период на действие 2015- 2020 година.

 Докладва:Спец.”ЕВМППС”-Р.Венкова

 11.Информация за състоянието и проблемите на Дом за стари хора „Баба Марта” , община Мизия

 Докладва: Директор на ДСХ – Т.Тодоров

 12.Предстоящо изграждане на паметник на загиналите от 6- та Бдинска дивизия

 Докладва:Спец.”ЕВМППС”-Р.Венкова

13. Зимното поддържане и снегопочистване на общинската пътна мрежа при община Мизия 2016/2017г.

 Докладва:Гл.експ.,,ЗСД“-М. Мариновска

14. Допълнителен списък на общински пасища, мери и ливади за предоставяне за ползване на животновъди, отглеждащи пасищни животни

 15. Включване на имот в Програмата за управление и разпореждане с общински имоти за 2017г. в община Мизия

 16. Утвърждаване на общинска транспортна схема

 17. Определяне на броя на таксиметровите автомобили, условията и реда за разпределянето им между превозвачите, и минимални и максимални цени за таксиметров превоз на пътници за един километър пробег на територията на Община Мизия

 Докладва: ДД,,УТИСХД”- Ф. Лазарова

 18. Актуални въпроси и питания

**РЕШЕНИЯ:**

 **По т. 1.**

 **РЕШЕНИЕ № 246/**гласували 11- за , приема се/

 На основание чл.21,ал.1,т.12, във връзка с чл.17,ал.1,т.3 от Закона за местното самоуправление и местната администрация и чл.197, ал.1 и ал.2 от Закона за предучилищното и училищното образование, Общински съвет-Мизия:

1. Приема “Стратегия за личностно развитие на децата и учениците в Община Мизия за периода 2017-2019г.“
2. Приема „Годишен план на дейностите за подкрепа за личностно развитие на децата и учениците в Община Мизия за периода 2017-2018г.“

**По т. 2.**

 **РЕШЕНИЕ № 247/**гласували 11- за , приема се/

На основание чл. 21, ал. 1, т. 8 от ЗМСМА, във връзка с чл.198е, ал. 5 от Закона за водите и чл. 5, ал. 6 от Правилника за организацията и дейността на асоциациите по водоснабдяване и канализация, Общински съвет – Мизия :

Упълномощава д-р Виолин Иванов Крушовенски, кмет на Община Мизия, да участва в извънредното заседание на Общото събрание на Асоциацията по водоснабдяване и канализация на обособената територия, обслужвана от “ВиК” ООД - Враца, което ще се проведе на 16.06.2017 г. от 11:00 ч. в сградата на Областна администрация-Враца, бул. “Демокрация” №1, като гласува както следва:

Решение по т.1: “Съгласува План за опазване на околната среда, включително план за собствен мониторинг в съответствие с изискванията на разрешителните за заустване на отпадъчни води и програма за управление на отпадъците (включително утайките), свързани с предоставянето на услугите, съгласно чл.5.5 буква “а” от Договора за стопанисване, поддържане и експлоатация на ВиК системите и съоръженията и предоставяне на ВиК услуги”.

Решение по т.2: “Съгласува План за стопанисване, експлоатация и поддръжка на активите на “ВиК” ООД – гр. Враца”.

**По т. 3.**

 **РЕШЕНИЕ № 248/** поименногласували 10- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Теменужка Маринова Желязкова иЦветан Василев Петров , 1 против- Страшимир Симеонов Страшимиров - приема се/

 На основание чл. 21, ал.1, т.6 от ЗМСМА, чл. 140 от Закона за публичните финанси, чл.50 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Мизия, чл.9, ал.1, ал.2 и ал.3 от Закона за общинския дълг, Общински съвет гр. Мизия

**І.** **Приема уточненият годишен план на бюджета за 2016 година по прихода и разхода, по функции, дейности и параграфи, както следва:**

 **1. По прихода, в т.ч.: 5 292 398 лв.**

 1.1 За делегирана от държавата дейности 2 671 202 лв.

 1.2.За местни дейности 2 621 196 лв.

 **2. По разхода, в т. ч:** **5 292 398 лв.**

 2.1. За делегирана от държавата дейности 2 671 202 лв.

 2.2 За дофинансиране на делегирани от

 държавата дейности със собствени приходи 295 524 лв.

2.3.За местни дейности 2 325 672 лв.

**ІІ.** **Приема отчета за изпълнение на бюджета за 2016 година, както следва:**

**1. По прихода, в т. ч.: 4 538 996 лв.**

1.1. За делегирана от държавата дейности 2 692 392 лв.

1.2. За местни дейности 1 846 604 лв.

  **2. По разхода, в т. ч:** **4 538 996 лв.**

 2.1. За делегирана от държавата дейности 2 399 327 лв.

 2.2 За дофинансиране на делегирани от

 държавата дейности със собствени приходи 217 840 лв.

2.3.За местни дейности 1 921 829 лв.

**ІІІ. Приема отчета за изпълнение на сметките за средства от Европейския съюз за 2016 г. съгласно Приложение №2;**

**ІV. Приема отчета за изпълнение на сметките за чужди средства за 2016 г. съгласно Приложение №2;**

**V. Приема отчета за състоянието но общинския дълг за 2016 година съгласно Приложения № 4, №4.1 и №15**

**По т. 4.**

 **РЕШЕНИЕ № 249/** поименногласували 11- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Страшимир Симеонов Страшимиров,Теменужка Маринова Желязкова иЦветан Василев Петров - приема се/

 Общински съвет- Мизия на основание чл. 21 ал.1 т.10 и ал.2 от ЗМСМА, във връзка с чл.17 и чл. 15а от Закона за общинския дълг:

1. Променя свое Решение № 112 от 24.06.2016 г. както следва:

* **В частта Вид на дълга**:

от „краткосрочен дълг, поет с договор за общински заем”

става „дългосрочен дълг, поет с договор за общински заем”;

* **В частта „Условия за погасяване“**:

от „Срок на погасяване- до 10 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване”

става „Срок на погасяване- до 16 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване”.

Останалите текстове в Решение № 112 от 24.06.2016 г. на ОбС- Мизия не се променят.

1. Възлага и делегира права на Кмета на Община Мизия да подпише анекс към договор за кредит № 874/ 13.09.2016 г., както и да извърши всички останали необходими правни и фактически действия за изпълнение на решението по т.1.

**По т. 5.**

 **РЕШЕНИЕ № 250/** поименногласували 11- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Страшимир Симеонов Страшимиров,Теменужка Маринова Желязкова иЦветан Василев Петров - приема се/

 Във връзка с Правилника за устройството и дейността на фонд „Общинска солидарност” и на основание чл.21, ал.1, т.23 и чл. 27, ал. 3 и ал. 5 от ЗМСМА, Общински съвет – Мизия

1. Определя годишна вноска за 2017 г. в размер на 300 лв. /триста лева/.
2. **Определя д-р Виолин Иванов Крушовенски – кмет на община Мизия** за представител на община Мизия в Общото събрание на Фонда.
3. Възлага на Кмета на общината да:

3.1. Внесе определената с т.1 вноска във Фонда в сроковете, съгласно Правилника за устройството и дейността му.;

3.2. Подава пред Фонда искания за временно финансово подпомагане при възникнала необходимост при условията и реда на Правилника за устройството и дейността му.;

3.3. Подписва съответните документи, свързани с ползването на временно финансово подпомагане.

3.4. Възстановява ползваните средства за временно финансово подпомагане в определените в Правилника срокове.

**По т. 6.**

 **РЕШЕНИЕ № 251/** поименногласували 6- за Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева,Теменужка Маринова Желязкова ; 3- въздържали се-Галя Венкова Ангелова, Стоянчо Величков Радойски, Страшимир Симеонов Страшимиров; 2 против- Валя Теодосиева Берчева иЦветан Василев Петров - не се приема /

На основание чл.41, ал.2от *Наредба №5 за реда на придобиване, управление и разпореждане с общинско имущество на територията на община Мизия*, във връзка с чл.35, ал.1 от ЗОС, Общински съвет - Мизия не възлага на кмета изготвяне на експертни оценки от оценител на имоти за следните имоти:

ПИ №275001, с площ 121,823 дка, с НТП „Нива”, V категория, местност „Среден връх”, землище гр. Мизия, общ. Мизия, обл. Враца;

ПИ №114009, с площ 40,401дка, с НТП „Нива”, V категория, местност “Пасището”, землище с. Сараево, общ. Мизия, обл. Враца - с цел тяхната **продажба.**

**По т. 7.**

 **РЕШЕНИЕ № 252/** поименногласували 11- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Страшимир Симеонов Страшимиров,Теменужка Маринова Желязкова иЦветан Василев Петров - приема се/

1.На основание чл.21, ал.1, т.8 от ЗМСМА и чл.8, ал.9, т.2 от Закона за общинската собственост, Общински съвет - Мизия актуализира *Програмата за управление и разпореждане с общински имоти 2017г.,* като в раздел ІІІ О*писание на имотите, които общината има намерение да предложи за продажба, за учредяване на ограничени вещни права,* се добави следният имот:

**УПИ ХІV**, с площ 853,00 кв.м, с кад. №840, кв. 82, по регулационния план на с. Крушовица, общ. Мизия.

2.На основание чл.41, ал.2 от ЗОС, чл. 44, ал.1 и ал.2 от *Наредба №5 за реда на придобиване, управление и разпореждане с общинско имущество на територията на община Мизия,* Общински съвет-Мизия възлага на кмета на общината да поръча изготвяне на експертна оценка от оценител на имоти за имота, посочен в т.1.

**По т. 8.**

 **РЕШЕНИЕ № 253/** гласували 11- за , - приема се/

Общински съвет гр. Мизия приема Доклада за изпълнение на Общинската стратегия за развитие на социалните услуги 2016 – 2020 в община Мизия през 2016 г.

**По т. 9.**

 **РЕШЕНИЕ № 254/** гласували 11- за , - приема се/

 На основание чл. 21,ал.1, т.12 от ЗМСМА, Общински съвет- гр. Мизия приема отчет за работата на План за действие на община Мизия в изпълнение на областна стратегия за интегриране на българските граждани от ромски произход и други граждани в уязвимо социално положение, живеещи в сходна на ромите ситуация през 2016 година.

**По т. 10**

 **РЕШЕНИЕ № 255/** гласували 11- за , - приема се/

1. На основание чл. 21,ал.1, т.12 от ЗМСМА, Общински съвет- гр. Мизия не приема актуализация на План за действие на община Мизия в изпълнение на областна стратегия за интегриране на българските граждани от ромски произход и други граждани в уязвимо социално положение, живеещи в сходна на ромите ситуация с период на действие 2015- 2020 година.
2. Докладната да се гледа на следващо редовно заседание с нанесена актуална информация за 2013г.-2016г. и допълване на културни дейности чрез информация от читалища и училища.

 **По т. 11**

 **РЕШЕНИЕ № 256/** гласували 11- за , - приема се/

 На основание чл. 21,ал.1, т.12 от ЗМСМА, Общински съвет- гр. Мизия приема информацията за състоянието и проблемите на Дом за стари хора „Баба Марта” , община Мизия.

 **По т. 12**

 **РЕШЕНИЕ № 257/** поименногласували 11- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Страшимир Симеонов Страшимиров,Теменужка Маринова Желязкова иЦветан Василев Петров - приема се/

 На основание чл. 21, ал.1, т. 23 от ЗМСМА, Общински съвет, гр. Мизия дава съгласие да се отпуснат средства на стойност 690 лв. за изписване на имената на загиналите герои от Община Мизия, участвали в 6- та Бдинска дивизия.

 **По т. 13**

 **РЕШЕНИЕ № 258/** гласували 10- за , - приема се, г-н Страшимиров напусна заседанието/

1. ОбС – гр. Мизия дава задоволителна оценка за цялостната дейност и организация по зимното поддържане и снегопочистване през сезон 2016/2017 г.на общинската пътна мрежа на територията на община Мизия.
2. На септемврийска сесия кметовете по населени места да докладват за необходимост от средства за подготовка и готовност за предстоящия зимен сезон 2017/2018г.

 **По т. 14**

 **РЕШЕНИЕ № 259/** гласували 10- за , приема се/

На основание чл. 21, ал.1, т.8 от ЗМСМА, чл. 37о, ал.1, т.1, във в ръзка с чл.37и от Закона за собствеността и ползването на земеделските земи, Общински съвет - Мизия:

1.Определя допълнителни свободни пасища, мери и ливади, размера и местоположението им за индивидуално ползване по землища, в Община Мизия, *приложение №1,* към Решение №224/24.02.2017г. на Общински съвет, Мизия.

2.Изразява съгласие за предоставяне на имотите по т. 1 за индивидуално ползване на собственици или ползватели на селскостопански преживни животни, регистрирани в Интегрираната информационна система на БАБХ.

 **По т. 15**

 **РЕШЕНИЕ № 260/** поименногласували 10- за , Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Стоянчо Величков Радойски, Теменужка Маринова Желязкова иЦветан Василев Петров - приема се/

1. Общински съвет - Мизия на основание чл.21, ал.1, т.8 от ЗМСМА, чл. 8, ал.1 от Закона за общинската собственост и чл.25, ал.1 и ал.2 от Наредба №5 за реда за придобиване, управление и разпореждане с общинско имущество на територията на община Мизия, актуализира *Програмата за управление и разпореждане с общински имоти 2017г.,* като в раздел ІІ, т.5 се добави следният имот:

Поземлен имот №000582, /парцел 582/ с площ 10,657дка, НТП „Друга селскостопанска територия“, V катег., поливност – не, Начин на възстановяване – НГ, по КВС на с. Софрониево, при наем 40,00лв/дка, съгласно тарифата за определяне на базисни наемни цени към Наредба №5 на Общински съвет - Мизия.

**По т. 16**

 **РЕШЕНИЕ № 261/** гласували 10- за , приема се/

Общински съвет – Мизия, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.15, ал.5 от Закона за автомобилните превози и чл.7, ал.3 от Наредба № 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси, **утвърждава** общинска транспортна схема, за обществен превоз на пътници с автобуси, на територията на Община Мизия, по следните автобусни линии:

1.Мизия-Войводово-Крушовица-Софрониево-Крушовица-Липница-Крушовица-Войводово-Мизия, с часове на тръгване от гр. Мизия – 7,30ч. и 12,10ч.

 2.Мизия-Войводово-Крушовица-Софрониево-Мизия, с час на тръгване от гр. Мизия – 17,15ч.

 3.Мизия – Сараево – Мизия с часове на тръгване от гр. Мизия 6,50ч. и 13,30ч.

(и трите изпълнявани в дните от понеделник до петък, включително).

**По т. 17**

 **РЕШЕНИЕ № 262/** гласували 10- за , приема се/

Общински съвет – Мизия, на основание чл.21, ал.2 от Закона за местното самоуправление и местната администрация, във връзка с чл.24а, ал.10 и ал.11 от Закона за автомобилните превози

 **1.** Определя броя на таксиметровите автомобили, работещи на територията на общината - 10 бр.

**2.** Определя условията и реда за разпределение на общия брой автомобили между превозвачите, съгласно Приложение №1.

**3**.Определя минимални и максимални цени  за таксиметров превоз на пътници за един километър пробег, по съответната тарифа, валидни за територията на Община Мизия, където е издадено разрешението за извършване на таксиметров превоз на пътници, както следва:

**дневна тарифа**

- минимална цена за един километър пробег – 0,60 лв/км

 - максимална цена за един километър пробег – 0,80 лв/км

 **нощна тарифа**
 - минимална цена за един километър пробег – 0,70 лв/км

- максимална цена за един километър пробег – 0,90 лв/км.

**По т. 18**

**Актуални въпроси и питания:**

 **Г-жа Димитрова – Кмет на с. Софрониево** - Отправи покана към д-р Крушовенски – Кмет на община Мизия и към всички присъстващи на 28.05.2017г. от 19.00часа в с. Софрониево да посрещнат заедно участниците в похода по повод 141 години от подвига на Ботев и неговата чета. Изказа благодарност към д-р Крушовински – Кмет на община Мизия за оказаното съдействие при подготовката за предстоящото събитие.

 **Г-жа Галя Ангелова - Общински съветник**- На заседание на I ПК запознах членовете на комисията с изпратено до общинска администрация искане от фирма ЕТ„Вивера-С-Виолета Йорданова” с.Софрониево за удължаване срока на договора сключен с община Мизия. Същите имат намерения за инвестиции. Нося снимки.

 **Д-р Крушовенски – Кмет на община Мизия**-Наемателят с огромен ентусиазъм стопанисва дадения му имот. Коректен е. Законът не позволява да се удължи срока. Отдаването на общинска собственост става чрез търг.

 **Г-н Стоян Радойски – Общински съветник**- Да се закупи машина за улавяне на мазнини за нуждите на ДСП – гр. Мизия

 **Д-р Крушовенски – Кмет на община Мизия** – В момента се приготвя храна за 700 човека. В.Георгиева да провери и подготви докладна за следващо заседание.

 **Г-н Иван Даков- общински съветник**- Идва времето на комарите.

 **Д-р Крушовенски – Кмет на община Мизия**- Имаме подписан договор с фирма за третиране популацията срещу комарите.

 **Г-жа Костова - Председател на Общински съвет Мизия -** Предлагам следващото редовно заседание да бъде от 16.00часа.

 Заседанието приключи в 19.26часа.

 Вярно с оригинала, съхраняван в ОбС – Мизия!

Протоколчик:............... Председател на ОбС Мизия.....................

/ А. Петрова/ /Л. Костова/

 26.05.2017г.

 Гр. Мизия.